***ΚΕΙΜΕΝΟ :******ΑΝΤΙΓΟΝΗ ΚΕΦΑΛΑΙΟ : ΠΡΟΛΟΓΟΣ***

***ΠΡΑΓΜΑΤΟΛΟΓΙΚΑ ΣΤΙΧΩΝ : 84 – 99***🕮 ***ΣΤΙΧΟΙ : 1-99***

**Ἐπί ψυχροῖσι :** Με την φράση αυτή εννοεί τον φρικτό θάνατο, που θα υποστεί αν θάψει τον νεκρό.

**Τό δεινόν τοῦτο :**  Τον θάνατο τον θεωρεί δεινό η Ισμήνη και όχι η Αντιγόνη.

**Ὧστε μή οὐ καλῶς θανεῖν:**  Η Αντιγόνη φεύγει από την αριστερή πάροδο προς τα χωράφια για να θάψει τον αδερφό της.

**Το~υτο δ΄ {ισθι, |οτι {ανους μέν {ερχ?η το~ις φίλοις δ' [ορθ~ως φίλη :** Εννοεί τον Πολυνείκη. Αυτά τα λόγια απευθύνει η Ισμήνη στην Αντιγόνη μετά από την δεξιά πύλη των ανακτόρων μπαίνει μέσα και η σκηνή απομένει κενή. Ενώ προηγουμένως η Ισμήνη προσπάθησε να δικαιολογήσει την άρνησή της για βοήθεια στην Αντιγόνη, εδώ πέφτει σε νέα αντίφαση, στην οποία την οδηγεί η λογική του συμφέροντος.

Ερμηνεύοντας το στίχο βλέπουμε την Ισμήνη να αποδίδει στην αδελφή της δυο εντελώς αντίθετους χαρακτηρισμούς, μέσα από τους οποίους εξαίρεται το ηθικό παράστημα της Αντιγόνης:

α. «**{ανους μέν {ερχ?η**»: Χαρακτηρίζει την Αντιγόνη *απερίσκεπτη*, διότι επιχειρεί μια παράτολμη πράξη, που ίσως θα της στοιχίσει και την ίδια της τη ζωή.

β. <<**το~ις φίλοις δ΄ [ορθ~ως φίλη**>>: Με το *φίλοις* πρέπει να εννοεί και την ίδια, αλλά και τους δύο νεκρούς αδελφούς (δηλ. η Αντιγόνη, αν και επιχειρεί απερίσκεπτα μια παράτολμη πράξη, είναι αγαπητή και στους της αδελφούς και στη ζωντανή Ισμήνη).

Η Ισμήνη λέγοντας αυτά αναγνωρίζει την ηθική υπεροχή, ακτινοβολία και ορθότητα της απόφασης της αδελφής της. Παράλληλα, τα λόγια της δείχνουν την αμείωτη αγάπη της προς την αδελφή της, δεν παύουν, όμως να τονίζουν και τη δική της λογική του συμφέροντος (παραδέχεται το ηθικό μεγαλείο της πράξης της Αντιγόνης, η ίδια όμως δεν συμμετέχει).

6.🔒 *ΕΡΩΤΗΣΗ*: Στους στίχους 69-99 βλέπουμε μια έντονη αντιπαράθεση μεταξύ των δύο αδελφών (Αντιγόνης-Ισμήνης), μια <<ρήξη και σύγκρουση>> δύο διαφορετικών χαρακτήρων:

α. Περιγράψτε τα επιχειρήματα που χρησιμοποιεί η κάθε μια, για να πείσει την άλλη σχετικά με το αν πρέπει να ταφεί ή όχι ο Πολυνείκης.

β. Είναι λογικό να χρησιμοποιεί επιχειρήματα ο <<τραγικός>> ήρωας;

γ. Που αποβλέπει ο Σοφοκλής με την παρουσίαση της σειράς των διαπληκτισμών ανάμεσα στις δύο αδελφές;

δ. Από τα παραπάνω επιχειρήματα να περιγράψετε το ήθος της Ισμήνης και Αντιγόνης;

🔓*Απάντηση*: α. **Η Αντιγόνη** ταράζεται από την άρνηση της Ισμήνης να την βοηθήσει και της μιλάει με σκληρή γλώσσα. Η επιχειρηματολογία της Αντιγόνης στηρίζεται στα εξής σημεία:

1. Θα κερδίσει την αγάπη του αδερφού της, με τον οποίον την συνδέουν ισχυροί συναισθηματικοί δεσμοί.

2. Θα κερδίσει την αιώνια εκτίμηση των Θεών του κάτω κόσμου, που δεν συγκρίνεται με την προσωρινή εκτίμηση των ζωντανών και του άρχοντα της πόλης.

3. Προτιμά τον έντιμο θάνατο από μια ανέντιμη ζωή.

Μετά από όλα αυτά, έχει κάθε λόγο να τιμήσει τον αδελφό της και να θυσιαστεί.

**Η Ισμήνη** προσπαθώντας ν’ αποτρέψει την αδελφή της από το παράτολμο έργο της ταφής του νεκρού αδελφού, περιφέρεται γύρω από τα ακόλουθα επιχειρήματα:

1. **Την αδελφική της αγάπη** («**]ως** **]υπερδέδοικά** **σου»**).

2. Τη δυσκολία του τολμήματος της Αντιγόνης («**[αλλ’ [αμηχάνων [ερ?~ας**».

3. Τη γενικά αποδεκτή άποψη (γνωμικό): <<**[αρχήν** **δέ** **θηρ~αν** **ο[υ** **πρέπει** **τ[αμήχανα**>>.

Παράλληλα, η Ισμήνη προσπαθεί: α. Να δικαιολογήσει τη στάση της (<<**...τό** **δέ** **βί?α** **πολιτ~ων** **δρ~αν** **{εφυν** **[αμήχανος**>>). β. Να προστατεύσει την αδελφή της (<<**[αλλ’** **ο@υν προμηνύσ?ης** **γε** **το~υτο** **μηδενί** **το{υργον,** **κρυφ~?η** **δέ** **κε~υθε,** **σύν** **δ’** **α|υτως** **[εγώ**>>).

Τι καταφέρνει όμως η Ισμήνη λέγοντας αυτά;

α. Η απάντηση είναι: Τίποτα. Τελικά υποχωρεί μπροστά στην αποφασιστικότητα της Αντιγόνης με την διαβεβαίωση πως η αγάπη της προς την αδελφή της παραμένει αμείωτη και αναγνωρίζει το μεγαλείο της πράξης της.

β. Μια ηρωική πράξη δεν απαιτεί καμιά δικαιολόγηση ούτε επιδέχεται λογική ερμηνεία. Ο Σοφοκλής, όμως, βαθιά επηρεασμένος από τον ορθολογισμό του 5ου αιώνα π.Χ. και πό την γενικότερη τάση του Έλληνα για εκλογίκευση των πάντων, παρουσιάζει την Αντιγόνη να επιχειρηματολογεί υπέρ της άποψής της.

γ. Ο Σοφοκλής με τη σειρά των διαπληκτισμών των δύο αδελφών (Αντιγόνη-Ισμήνη) έχει δύο σκοπούς:

**1**. Να αποδώσει με τον καλύτερο τρόπο το χαρακτήρα και τα συναισθήματά τους.

**2**. Να δώσει με τον καλύτερο τρόπο την απομόνωση των ηρώων από κάθε βοήθεια και στήριγμα. Η Αντιγόνη, όπως ξέρουμε, ήθελε να την βοηθήσει η Ισμήνη και της το ζήτησε (στ.37-38,41,43). Μετά, όμως, την άρνηση της Ισμήνης η Αντιγόνη κλείνεται στον εαυτό της: διαλέγει τη μοναξιά και δε θέλει ν’ ακούσει για συνεργασία (στ.69-70). Το χειρότερο απ’ όλα είναι η ηθική της μοναξιά. Κανείς δεν την καταλαβαίνει. Όλοι οι ήρωες στα έργα του Σοφοκλή είναι οι γενναιότεροι του συνηθισμένου ανθρώπου και παλεύουν μέσα στη μοναξιά που αξιώνει ο ηρωισμός τους.

δ. Χαρακτηριστικά του ήθους της Αντιγόνης: 1. **αποφασιστικότητα**, η οποία κάνει το χαρακτήρα της σκληρό απέναντι στην αδελφή της. 2. **Δεν αμφιταλαντεύεται**, **δεν συγχωρεί**, γιατί και η ίδια δεν περιμένει συγγνώμη από κανένα. 3. **Ψυχικό μεγαλείο**, **συναισθήματα υψηλά**. 4. **Ηθική αδιαλλαξία**. 5. Π**ίστη στους άγραφους ηθικούς νόμους**. 6. **Συναίσθηση του καθήκοντος προς το νεκρό αδελφό**. 7. Πίστη στους Θεούς. 8. **Αγάπη προς τον αδελφό**, **στοργή**. 9. **Υπερηφάνεια** (86-87). 10. **Περιφρόνηση προς την αδελφή της**, πράγμα που οφείλεται στην έξαψη και το θυμό για την άρνησή της, 11. **Ηρωίδα μοναχική**.

Χαρακτηριστικά του ήθους της Ισμήνης: 1. **Δειλία** (υποκύπτει στη δύναμη του ισχυρού) 2. **Συμβιβασμός**. 3. **Έλλειψη πρωτοβουλίας**.

Ας μην καταδικάσουμε, όμως, την Ισμήνη. Δεν έχει κακία στην ψυχή της, αγαπά εξίσου τον αδελφό της, ομόνοια κι αγάπη για την οικογένεια της, αγαπά την Αντιγόνη και φοβάται γι’ αυτήν. Απόδειξη των παραπάνω είναι το ότι στο τέλος δέχεται, έστω και με τα λόγια κι όχι με πράξεις, την ορθότητα της απόφασης της αδελφής της (99).

7.🔒 *ΕΡΩΤΗΣΗ*: Αναφέραμε στην εισαγωγή ότι καινοτομία του Σοφοκλή στο δράμα είναι η καθιέρωση των αντιθέσεων. Πώς αντιλαμβάνεστε τον <<αντιθετικό>> αυτό χαρακτήρα στον Πρόλογο;

🔓*Απάντηση*: Όπως έχουμε προαναφέρει, το κεντρικό πρόβλημα της τραγωδίας <<Αντιγόνη>> είναι η αντίθεση και σύγκρουση ανάμεσα στο θετό (γραπτό) δίκαιο της πόλης και στο φυσικό (άγραφο) δίκαιο των εθίμων και της οικογένειας. Η αντίθεση αυτή τονίζεται συνέχεια μέσα από τις πράξεις και τα λόγια των ηρώων της τραγωδίας.

**Ας αρχίσουμε από τους στίχους 69-99**:

Η Αντιγόνη πιστή στο νεκρό ⎯⎯⎯⎯⎯⎯⎯⎯→ Η Ισμήνη ταλαντευόμενη.

Η Αντιγόνη θαρραλέα ⎯⎯⎯⎯⎯⎯⎯⎯⎯⎯⎯→ Η Ισμήνη δειλή.

Η Αντιγόνη ασυμβίβαστη ⎯⎯⎯⎯⎯⎯⎯⎯⎯⎯→ Η Ισμήνη συμβιβαστική, υποχωρητική.

Η Αντιγόνη γεμάτη ηρωισμό ⎯⎯⎯⎯⎯⎯⎯⎯⎯→ Η Ισμήνη γεμάτη φόβο.

Η Αντιγόνη υπηρετεί τον άγραφο νόμο, το χρέος ⎯→ Η Ισμήνη υπηρετεί το νόμο του άρχοντα.

Ας επεκταθούμε τώρα σ’ όλον τον πρόλογο:

Εκτός από τις παραπάνω αντιθέσεις, που είναι διάχυτες σε όλο τον πρόλογο, η αντιθετικότητα επεκτείνεται και στην οικονομία του λόγου, στα νοήματα, στη μορφή: 1. Η διαταγή του Κρέοντα (στ.22-36) περιέχει αντίθεση, που δημιουργείται από την άνιση μεταχείριση των δύο αδελφών.

2. Στην αναφορά των συμφορών του πατρικού οίκου υπάρχει αντίθεση στην οικονομία του λόγου (εκτός από τη νοηματική αντίθεση): Η Ισμήνη αναπτύσσει περισσότερο το λόγο.

3. Από άποψη μορφής η αντίθεση ορίζεται από την εναλλαγή απλωτού διαλόγου και στιχομυθίας.

Ο παραπάνω μηχανισμός των αντιθέσεων αποτελεί εύρημα του Σοφοκλή, για να τονισθεί και να εξαρθεί ο ηρωισμός της Αντιγόνης και το υψηλό φρόνημα και ηθική της ανωτερότητα.

**[ Αρχήν δέ θηρ~αν ο[υ πρέπει τ[αμήχανα :** Να σχολιαστεί.

Έχει ισχύ γνωμικού. Δείχνει **την αντίληψη των αρχαίων Ελλήνων για την έννοια του Μέτρου**. Φράσεις σαν αυτές, όμως δεν μπορούν να εκφράσουν την Αντιγόνη, η οποία δεν υπολογίζει ότι η ταφή του αδελφού της είναι πολύ επικίνδυνη και παράτολμη πράξη, αλλά υποτάσσεται στο Θείο δίκαιο.

8.🔒 *ΕΡΩΤΗΣΗ*: **Σαφές είναι ότι κυρίαρχα πρόσωπα της τραγωδίας είναι η Αντιγόνη και ο Κρέων. Μεταξύ τους υπάρχει μια έντονη διαμάχη. Στον πρόλογο γίνεται επιβλητική η παρουσία της Αντιγόνης εις βάρος του Κρέοντα, ο οποίος δεν εμφανίστηκε ακόμη. Απαντήστε**:

α. **Σε ποιά σημεία γίνεται αναφορά για τον Κρέοντα**;

β. **Τι ψυχολογικό κλίμα δημιουργεί αυτή η αναφορά; Ποια είναι η ψυχολογική επιρροή που ασκούν στη και στους θεατές οι δυνάμεις Κ(=Κρέων) και Α(=Αντιγόνη)**;

🔓 *Απάντηση*: \* Αναφορά για τον Κρέοντα γίνεται στο στίχο 8 («**κήρυγμα θε~ιναι τόν στρατηγόν...»**) και στους στίχους 31-33. Ο τρόπος που η Αντιγόνη μιλάει για τον Κρέοντα είναι γεμάτος εχθρότητα, περιφρόνηση και ειρωνεία. Αυτές οι δύο αναφορές (ειδικά η δεύτερη) προετοιμάζουν τον ερχομό του άρχοντα.

\* Αρχικά, η παρουσία της Αντιγόνης επιβάλλεται επί σκηνής και επισκιάζει τον Κρέοντα, δηλ. η δύναμη Α είναι κυρίαρχη ψυχολογικά. Μεσολαβούν, όμως, κάποιες αναφορές που αφαιρούν ή τουλάχιστόν τείνουν να αφαιρέσουν την ακτινοβολία της Αντιγόνης. Αυτές είναι: 1. Ο φόβος που ενέπνευσαν οι προαναφερθείσες αναφορές (στ.8,31-33) για τον Κρέοντα. 2. Η λογική επιχειρηματολογία της Ισμήνης, που ουσιαστικά είναι υποταγή στον Κρέοντα και 3. Η ύμνος της νίκης του Κρέοντα έναντι των Αργείων από το χορό.

Η επιβλητική παρουσία του Κρέοντα τονίζεται με τα παραπάνω σε βάρος της μορφής της ηρωίδας, πράγμα που γίνεται πιο έντονο, όταν η ηρωίδα απουσιάζει από τη σκηνή.

9.🔒 *ΕΡΩΤΗΣΗ*: **Ο{ιμι, καταύδα∙ πολλόν [εχθίων {εσ?η σιγ~ωσ’,** **[εάν μή π~ασι κηρύξ?ης τάδε.**

**Ε[ι τα~υτα λέξεις, [εχθαρ?~η μέν [εξ [εμο~υ... :** Τι διαφορά παρατηρείται ανάμεσα στο στ. 93 και στους στίχους 86-87 όσον αναφορά τα λεγόμενα της Αντιγόνης;

🔓 *Απάντηση*: Βλέπουμε ότι η Αντιγόνη άλλα λέει στους στ. 86-87 και άλλα, για το ίδιο θέμα, στο στ. 93. Στους στ. 86-87 λέει στην αδελφή της ότι μπορεί ελεύθερα να διακηρύξει αυτό που σκοπεύει να κάνει (δηλ. να θάψει τον Πολυνείκη), ενώ στο στ. 93 λέει στην Ισμήνη να μην τίποτα από αυτό που πρόκειται να κάνει. Η στάση, όμως, της Αντιγόνης δεν είναι ανεξήγητη. Ο ποιητής στους στ. 86-87, το σημείο που η Αντιγόνη ζητά από την Ισμήνη να ανακοινώσει σ’ όλους τις προθέσεις της για την ταφή, θέλει να εξάρει τον ηρωικό χαρακτήρα της Αντιγόνης. Στο στίχο, όμως, 93 η Αντιγόνη, ζητώντας να μην το πει πουθενά, δεν φοβάται για τον εαυτό της αλλά μήπως μείνει ανεκτέλεστη η θέλησή της.

Υπάρχει όμως και μια άλλη άποψη σχετικά μ’ αυτό το σημείο. Στο «**ε[ι τα~υτα λέξεις**» το «**τα~υτα**» αποδίδεται στην προσπάθεια της Ισμήνης ν’ αποτρέψει την Αντιγόνη από την πράξη της ταφής του Πολυνείκη. Μ’ αυτό το σκεπτικό δεν υπάρχει διαφορά στους στίχους. Η θέση αυτή όμως δεν ευσταθεί τόσο, γιατί το «**τα~υτα**» θα πρέπει να μεταφραστεί με «**τοια~υτα**» (= τέτοιου είδους).

10.🔒 *ΕΡΩΤΗΣΗ*: Ποια βασικά στοιχεία που αφορούν το δράμα γνωρίζει ο θεατής από τον πρόλογο;

🔓 *Απάντηση*: Ο θεατής έχοντας δει τον πρόλογο είναι σε θέση να γνωρίζει:

* α. Τα «**προ του δράματος**». Ο θεατής γνωρίζει τη γενιά στην οποία ανήκει η ηρωίδα, το «**αλληλοσκοτωμό**» των δύο αδελφών (Ετεοκλή και Πολυνείκη), την ανάληψη της εξουσίας από τον Κρέοντα και το διάταγμα για τους δύο νεκρούς αδελφούς, που σε λίγο θα ανακοινωθεί σε όλους τους πολίτες
* β. Τον τόπο που συμβαίνουν τα γεγονότα. Ο χώρος είναι η αυλή μπροστά στα ανάκτορα των Θηβών.
* γ. Τον χρόνο που συμβαίνουν τα γεγονότα. Η ημέρα που ξημερώνει μετά την νύκτα κατά την διάρκεια της οποίας σκοτώθηκαν τα δύο αδέλφια και τράπηκε σε φυγή ο στρατός των Αργείων.
* δ. Τα κύρια πρόσωπα του δράματος. Από τους πρωταγωνιστές γνωρίζουμε τις βασικές ηρωίδες την Αντιγόνη, την Ισμήνη και παίρνουμε τις πρώτες πληροφορίες για το βασιλιά Κρέοντα, η σύγκρουση με τον οποίο προετοιμάστηκε από τον πρόλογο (με την υπογράμμιση, από την μια της αποφασιστικότητας της Αντιγόνης να θάψει τον Πολυνείκη και από την άλλη, της ιδιαίτερης σοβαρότητας και προσοχής που έδειξε ο Κρέων στο θέμα της ταφής των νεκρών αδελφών). Τα πρόσωπα στο κλασσικό δράμα διακρίνονται μόνο από το εσωτερικό τους περιεχόμενο. Τα εξωτερικά τους χαρακτηριστικά δεν ενδιαφέρουν καθόλου.

Στην τραγωδία ακόμα υπάρχουν:

* α. Ενότητα μύθου. Ο μύθος δηλαδή ασχολείται με ένα μόνο περιστατικό της ζωής του ήρωα.
* β. Ενότητα χρόνου. Όλη η υπόθεση εξελίσσεται μέσα σε μια μέρα.
* γ. Ενότητα τόπου. Όλα τα γεγονότα συμβαίνουν στον ίδιο τόπο.